stanford-oval/wikipedia huggingface dataset:
Luettelo Iin julkisista taideteoksista ja muistomerkeistä
Iin ympäristötaidepuiston teokset

Iin ympärisötaidepuisto on perustettu vuonna 2012. Puisto sijaitsee Iijokivarressa valtatie 4:n kirkonkylän lähellä. Puistoon on vapaa pääsy.
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Aika palaa / Time returning/burning | Ympäristötaidepuisto | Kirkonkylä | 65.3261°N, 25.382°E | Ylönen, AnttiAntti Ylönen | 2014 |  |  |
| Cacheart. Is this one real? | Ympäristötaidepuisto | Kirkonkylä | 65.3259°N, 25.3813°E | Gulbis, KristapsKristaps Gulbis | 2014 |  |  |
| Edellä kävijät / Forewalkers | Ympäristötaidepuisto | Kirkonkylä | 65.3269°N, 25.3819°E | Laiti, JenniJenni Laiti ja Pieski, OutiOuti Pieski | 2016 |  |  |
| Elämänpuu / Tree of life | Ympäristötaidepuisto | Kirkonkylä | 65.3274°N, 25.381°E | Fedorov, NikolaiNikolai Fedorov | 2012 |  |  |
| ET | Ympäristötaidepuisto | Kirkonkylä | 65.3254°N, 25.3812°E | Pernu, JaakkoJaakko Pernu | 2014 |  |  |
| Huomaa minut / Notice me | Ympäristötaidepuisto | Kirkonkylä | 65.3262°N, 25.3814°E | Koivisto, SannaSanna Koivisto | 2012 |   |  |
| Jokirannan juurakot / Riverside roots | Ympäristötaidepuisto | Kirkonkylä | 65.3264°N, 25.3818°E | Jokela, TimoTimo Jokela | 2012 |  |  |
| Koivu / Birch | Ympäristötaidepuisto | Kirkonkylä | 65.327°N, 25.3805°E | Wich, OleOle Wich | 2012 |   |  |
| Kunnianosoitus II / Homage II | Ympäristötaidepuisto, Iijoen rannalla niemen kärjessä | Kirkonkylä | 65.3278°N, 25.3807°E | Utsi, IngunnIngunn Utsi | 2016 |  |  |
| Loiistava | Ympäristötaidepuisto, Pappilantie 16 | Kirkonkylä | 65.3247°N, 25.3808°E | Alonen, KariKari Alonen | 2017 |  |  |
| Metsäihminen / Forest Person / Vuovdeolmmoš | Ympäristötaidepuisto | Kirkonkylä | 65.3251°N, 25.3808°E | Gaup, AageAage Gaup | 2016 |  |  |
| My Name Is Nature II | Ympäristötaidepuisto, Iijoen rannalla | Kirkonkylä | 65.3272°N, 25.3819°E | Grahn, CarolaCarola Grahn | 2016 |  |  |
| My Name is Nature III | Ympäristötaidepuisto, Iijoen rannalla | Kirkonkylä | 65.3259°N, 25.3827°E | Grahn, CarolaCarola Grahn | 2016 |  |  |
| Tähtiportti / Star Gate | Ympäristötaidepuisto | Kirkonkylä | 65.3265°N, 25.3805°E | Linhart, BirgittaBirgitta Linhart | 2014 |  |  |
| Väkijoukko / Crowd | Ympäristötaidepuisto | Kirkonkylä | 65.325°N, 25.3812°E | Fokoua, Serge OlivierSerge Olivier Fokoua | 2012 |  |  |
| Ylösalaisin / Upside Down | Ympäristötaidepuisto, Iijoen rannalla Nelostien sillan kupeessa | Kirkonkylä | 65.3277°N, 25.3799°E | Stenberg, LenaLena Stenberg | 2012 |  |  |
Melvin Manhoef

| Melvin Manhoef |
| --- | --- |

Henkilötiedot
Syntynyt: 11. toukokuuta 1976 (ikä 48) Paramaribo, Suriname
Kansalaisuus:   Alankomaat
Potkunyrkkeilijä
Lempinimi:  No Mercy
Aktiivisena:  1996–
Pituus:  173cm
Paino:  84kg
Kätisyys:  oikea
Seura(t):  Mike's Gym
Tilastot
Ottelut:  49
Voitot:  37
– tyrmäyksellä:  27
– päätöksellä:  10
Tappiot:  12
Aiheesta muualla
www.melvinmanhoef.com
| Melvin Manhoef |
| --- | --- |

Henkilötiedot
Syntynyt: 11. toukokuuta 1976 (ikä 48) Paramaribo, Suriname
Kansalaisuus:   Alankomaat
Vapaaottelija
Lempinimi:  No Mercy,  Marvelous
Aktiivisena:  1995–
Pituus:  173 cm
Paino:  90 kg
Kätisyys:  oikea
Taistelutyyli:  thainyrkkeily, potkunyrkkeily
Tilastot
Ottelut:  46
Voitot:  30
– tyrmäyksellä:  28
– päätöksellä:  2
Tappiot:  13
– tyrmäyksellä:  4
– luovutuksella:  7
– päätöksellä:  2
Aiheesta muualla
www.melvinmanhoef.com
Melvin Manhoef (s. 11. toukokuuta 1976 Paramaribo, Suriname) on surinamelais-hollantilainen vapaaottelija ja potkunyrkkeijä. Hän voitti Cage Ragen raskaansarjan mestaruuden vuonna 2005, voitettuaan Fabio Piamonten tyrmäyksellä ensimmäisessä erässä. Sittemmin Manhoef voitti potkunyrkkeilyssä It's Showtime 85MAX K-1 mestaruuden vuonna 2009, kun hän voitti Dénes Ráczin teknisellä tyrmäyksellä. Suomessa hänet tunnetaan hänen brutaalista tyrmäyksestä suomalaisottelijaa Mika Ilméniä vastaan käydystä ottelusta.lähde?
Aiheesta muualla

Vapaaottelutilastot (englanniksi)
It's Showtimen 85MAX mestarit
| --- | --- |
Auktoriteettitunnisteet :  Europeana
Citius, altius, fortius

Vuoden 1948 olympialaisten mitali
Citius, altius, fortius (suom. nopeammin, korkeammalle, voimakkaammin) on latinankielinen lentävä lause ja Olympialiikkeen motto. Moton kehitti nykyaikaisten olympialaisten isä, paroni Pierre de Coubertin, vuonna 1894 omaksuttuaan sen dominikaani-isä Henri Didonilta.
Vuonna 2021 Kansainvälinen olympiakomitea muutti moton muotoon Citius, altius, fortius – communis (suom. nopeammin, korkeammalle, voimakkaammin – yhdessä).
Avaruuspingviinit!

Avaruuspingviinit! (engl. 3-2-1 Penguins!) on yhdysvaltalainen lasten animaatiosarja. Sarjan tarkoitus on tuoda pingviinimerkkien kautta esiin Raamatun arvoja.
Hahmot > Zikke

Zikke (engl. Zidgel) on neljän avaruuspingviinin johtaja. Vaikka hän pyrkii toimimaan rohkeasti, hän on itse asiassa hieman tyhmä. Hän on myös pakkomielle ulkonäöltään.
Hahmot > Mikke

Mikke (engl. Midgel) on yksi neljästä avaruuspingviinistä. Hän ottaa aina tehtävänsä vakavasti, jolloin hän saa jonkin verran harmittaa Zikkä. Hän on yleensä ystävällinen kohti Keija huolimatta siitä, että hän on hieman tietämätön. Hän ja Jaakko ovat ystäviä, jotka molemmat ajattelevat samankaltaisia ​​asioita.
Hahmot > Fikke

Fikke (engl. Fidgel) on yksi neljästä avaruuspingviinistä. Hänellä on laajaa tietoa tieteestä, mutta hän ei ymmärrä muita asioita. Toisin kuin Mikke, Fikke on paljon älykkäämpi ja nero. Toisin kuin muualla avaruuspingviinit, hänellä ei ole musiikillista lahjakkuutta, vaikka hän keksi kitaran, jota hänen mielikuvituksensa ohjaa.
Hahmot > Keijo

Keijo (engl. Kevin) on yksi neljästä avaruuspingviinistä. Hänen tarkkaa työtä ei tunneta, vaikka hänellä on ohjauspaneeli, joka toimii kuin lelu. Hänellä on kyky kommunikoida ulkomaalaisten kanssa heidän kielissään. Huolimatta pullistuneesta ulkoasustaan, hän on hyvin pomppiva ja joustava.
Hahmot > Jaakko

Jaakko (engl. Jason Conrad) on seitsemänvuotias poika. Kesällä hänen ja Millan täytyy mennä isoäitinsä taloon, vaikka hän haluaa mennä avaruusklubiin. Vaikka hän on fiksu, hän voi olla itsekäs. Hän ja Mikke ovat ystäviä, jotka molemmat ajattelevat samankaltaisia ​​asioita. Ensimmäisessä jaksossa hän löytää avaruusaluksen lelun isoäitinsä ullakolla. Hetken kuluttua hän huomaa lentävänsä. Sitten Zikke kutsuu hänen yllätyksensä mukaan astumaan avaruusalukseen ja menemään lähetystyöhön.
Hahmot > Milla

Milla (engl. Michelle Conrad) on Jaakon sisar. Hän on samanikäinen kuin Jaakko, vaikka hän on viisi minuuttia vanhempi kuin hän. Vaikka hän ajattelee olevansa älykäs, hänen on opittava paljon oppitunteja avaruuspingviineistä. Hänen persoonallisuutensa on samanlainen kuin Jaakko. Isoäitinsä talossa hän haluaa pelata neljällä pingviinillä, jotka myöhemmin tulevat elämään menemään tehtäviin.
Suomenkieliset ääninäyttelijät

Listassa näkyy vain osa hahmoista:
| 0 | 1 | 2 |
| --- | --- | --- |
|  Kari Tamminen  | … |  Zikke  |
|  Vesa Hämes  | … |  Fikke  |
|  Samuel Harjanne  | … |  Mikke  |
|  Mika Nuojua  | … |  Keijo  |
|  Henna Haverinen  | … |  Milla  |
|  Henri Piispanen  | … |  Jaakko  |
|  Velimatti Ranta  | … |  Paroni von Cavitus  |
|  Petri Hanttu  | … |  Sol, Pertti-hamsteri  |
Suhde Popsikkaat-sarjaan

Popsikkaat on toinen sarja, jonka on luonut tämän sarjan luonut yritys.
Luettelo japanilaisista lentotukialuksista

Tämä on luettelo japanilaisista lentotukialuksista. Luettelo sisältää ainoastaan keisarillisen Japanin laivaston lentotukialukset, koska Japanin itsepuolustusvoimien laivastolla ei toistaiseksi ole lentotukialuksia.
Meri-itsepuolustusvoimien aluksista helikopteritukialukset JS Izumo ja JS Kaga on tarkoitus muuntaa lentotukialuksiksi. Izumolle laskeutui syyskuussa 2021 F-35B-hävittäjälentokoneita, mikä oli ensimmäinen kerta sitten toisen maailmansodan, kun Japani on suorittanut lentotukialustoimintaa.
Varsinaiset lentotukialukset

Hōshō (1922–1947)
Akagi (1927–1942)
Kaga (1929–1942)
Ryūjō (1933–1942)
Sōryū (1937–1942)
Hiryū (1939–1942)
Zuihō (1941–1944)
Shōhō (1941–1942)
Zuikaku (1941–1944)
Shōkaku (1941–1944)
Ryūhō (1942–1946)
Hiyō (1942–1944)
Junyō (1942–1945)
Taihō (1944–1944)
Shinano (1944–1944)
Unryū (1944–1944)
Amagi (1944–1945)
Katsuragi (1944–1947)
Kasagi (ei valmistunut)
Aso (ei valmistunut)
Ikoma (ei valmistunut)
Chitose (1938–1944)
Chiyoda (1937–1944)
Ibuki (1942–1947)
Muut > Saattuetukialukset

Taiyō (1940–1944)
Unyō (1939–1944)
Chūyō (1939–1943)
Kaiyō (1938–1946)
Shin’yō (1934–1944)
Kamakuramaru
Muut > Maavoimien maihinnousutukialukset

Akitsumaru (1942–1944)
Nigitsumaru (1943–1944)
Kumanomaru (1945–1948)
Muut > Maavoimien lentokoneidenkuljetusalukset

Shimanemaru (1944–1944)
Ōtakisanmaru
Daijumaru
Yamashiomaru (1944–1944)
Chigusamaru
Pauli Järvenpää

Pauli Järvenpää Helsingin Eurooppasalissa
Pauli Olavi Järvenpää (s. 1. tammikuuta 1948 Noormarkku) on tohtori, tutkija ja entinen suurlähettiläs.
Ura

Järvenpää suoritti tohtorin tutkinnon Cornellin yliopistossa Yhdysvalloissa vuonna 1978. Tämän jälkeen hän toimi tutkijana kansainvälisen strategian tutkimuslaitoksessa Lontoossa ja Sotatieteen laitoksessa Suomessa. Järvenpää siirtyi erikoistutkijaksi puolustusministeriön palvelukseen vuonna 1983. Tämän jälkeen hän toimi Suomen ulkoministeriön erityisasiantuntijana Washingtonissa vuosina 1991-1994. Järvenpää palasi takaisin puolustusministeriöön, jossa hän toimi puolustuspoliittisen osaston puolustuspolitiikan johtajaksi. Hän siirtyi puolustusasianneuvokseksi Suomen NATO-edustustoon Brysseliin vuonna 1999. Järvenpää nimitettiin puolustusministeriön puolustuspoliittisen osaston päälliköksi vuonna 2001, jossa hän seurasi vara-amiraali Juhani Kaskealaa. Järvenpää toimi Suomen suurlähettiläänä Afganistanissa vuosina 2010-2013. Tämän jälkeen hän siirtyi vanhemmaksi tutkijaksi The International Centre for Defence and Security (ICDS) -ajatushautomoon, jonka Viron valtio perusti vuonna 2006.
Kunnianosoitukset

Tasavallan presidentti Tarja Halonen ylensi Järvenpään reservin everstiluutnantiksi vuonna 2007. Presidentti Halonen myönsi Järvenpäälle Suomen Leijonan ritarikunnan I luokan komentajamerkin vuonna 2012.
Puolustuspolitiikka

Järvenpää on herättänyt huomiota erityisesti Nato-myönteisillä mielipiteillään. Puolustushallinnossa hän on toiminut 1970-luvun lopulta, kaikkiaan kahdeksan puolustusministerin alaisuudessa.
Puolustuspolitiikka > Suomen puolustusvoimat

Järvenpään mukaan Suomi tarvitsisi nykyistä pienemmän, joskin edelleen melko suuren reservin. Hän on Juhani Kaskealan kanssa samaa mieltä siitä, ettei kannata ylläpitää heikosti varustettuja (jalkaväki)prikaateja paperitiikereinä, koska nykyisillä puolustusmenojen tasoilla ei kyetä niitä varustamaan kunnolla. Järvenpään ajattelussa korostuu se, ettei kriisin sattuessa Suomi voisi saada materiaaliapua muualta heikoin jakovahvuuksin varustetuille prikaateille, jolloin politiikan ja turvallisuustakuiden osuus puolustusajattelussa korostuu.kenen mukaan?
Suomen Nato-jäsenyys

Presidentti Tarja Halosen 6. joulukuuta 2007 everstiluutnantiksi ylentämä Järvenpää on ollut innokas Nato-keskustelija. Hänen Helsingin Sanomien 60-vuotishaastattelunsa kirvoitti keskustelua siitä, miten pitkälle puolustuspolitiikasta vastaava vastuuvirkamies voi esittää mielipiteitä, joiden voidaan tulkita poikkeavan eduskunnan ja hallituksen virallisesta linjastalähde?.
Järvenpää kannatti myös 200 000 Saksasta ostetun rynnäkkökiväärin viemistä Afganistaniin maan puolustusministerin pyynnöstä. Kyseessä olivat pääasiassa DDR:n jäämistönä Suomeen Elisabeth Rehnin puolustusministerikautena ostetut aseet. Eduskunta ei kuitenkaan ilmaissut kannatustaan aikeelle. Järvenpään mielestä Afganistanissa on riittävästi aseita, mutta ne eivät ole oikeissa käsissä. Suomella puolestaan on hänen mukaansa niin paljon aseita, että niitä joudutaan romuttamaan.
Järvenpään kirjoittamat artikkelit Satakunnan Kansassa ovat herättäneet huomiota muun muassa Helsingin Sanomissa ja Nykypäivässälähde?. Tiedotusvälineet ovat nähneet kannanotot asiantuntija-arvioina, joita lehdet ovat käyttäneet perusteluna Suomen Nato-jäsenyyden tukemisellelähde?. Vaikuttavuuden vuoksi asiaan on ottanut kantaa myös entinen ulkoasiainministeri Erkki Tuomiojalähde?.
Aiheesta muualla

Järvenpää: Nato-jäsenyys suojelisi Suomea sotilaalliselta uhalta - Kylmän sodan haamut häädettävä Suomesta, Järvenpää vaatii
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Yhdysvallat  Ruotsi  Latvia  Alankomaat 
Muut:  IdRef
Sköldvikin rata

Sköldvikin rata eli Kilpilahden rata, virallisesti rataosa 131 Kytömaa–Sköldvik, on Porvoossa sijaitsevalta Ollin vaihteelta Kilpilahden eli Sköldvikin rautatieasemalle johtava tavaraliikennerata. Sen pituus on 10,6 kilometriä, se on yksiraiteinen, sähköistetty ja varustettu junien automaattisella kulunvalvonnalla.
Radalla liikennöivät pääasiallisesti raskaat sähkövetoiset öljy- ja kemikaalijunat. Rataosuuden tärkeimmät asiakkaat ovat Kilpilahdessa sijaitsevat öljynjalostamot sekä Kilpilahden satama. Radasta käytetään lempinimeä Öljyrata.
Radan maisemakuvalle on leimallista kulku pitkien ja kuilumaisten kallioleikkausten läpi sekä osin myös soisen selännemaaston poikki Sipoon ja Porvoon kuntien välisellä asuttamattomalla rajaseudulla. Rataosalla sijaitsee kolme suojattua tasoristeystä.
Rakentaminen

Radan rakennustyöt alkoivat kesällä 1970 ja päättyivät vuonna 1972. Rakentamisen yhteydessä koko Porvoon rata peruskorjattiin Kerava–Olli-välillä. Samalla Keravalle rakennettiin kolmioraide, jotta Sköldvikin radan liikenteen ei olisi tarvinnut kulkea Keravan aseman kautta.
Aiheesta muualla

Kuvia tai muita tiedostoja aiheesta Sköldvikin rata Wikimedia Commonsissa
Campo Center

| Campo Center |
| --- | --- |

Rakennuksen tiedot
Sijainti:  Rajakylä, Vantaa
Avattu:  1991
Omistaja:  Campo Sportcenter Oy
Kenttä:  4 salibandykenttää 1 sählykenttä
Aiemmat nimet:  Campo Sportcenter
Käyttäjät
 EräViikingit Jokerit SB HIFK Salibandy Helsinki United PS Vissy 
Katsojakapasiteetti
 Pääkenttä: 150 (istumapaikkaa) 250 (yhteensä) 
Lisää rakennusartikkeleitaArkkitehtuurin teemasivulla
Campo Center on Vantaan Rajakylässä sijaitseva salibandyhalli. Halli on rakennettu viereisen Rajakylän tennishallin yhteyteen. Hallia käyttävät kotihallinaan muun muassa II-divisioonajoukkueet AC HaKi, Jokerit, HIFK.
Viikonloppuisin hallin kolme kenttää on käytössä Salibandyliiton turnausmuotoisissa sarjoissa. Hallin pääkenttää vuokrataan yksittäisiä otteluita varten. Pääkentän katsomokapasiteetti on noin 250.
Campo Centerissä pelataan muun muassa miesten 2. divisioonaa, A-poikien I-divisioonaa, B-poikien 1. divisioonaa, sekä turnausmuotoisia sarjoja. Aikaisemmin myös naisten Salibandyliigajoukkue SB-Pro pelasi ottelunsa Campo Centerissä.
Yedigöllerin kansallispuisto

Yedigöllerin kansallispuisto eli Seitsemän järven kansallispuisto on luonnonsuojelualue Turkissa, Bolun maakunnassa. Kansallispuisto on perustettu vuonna 1965 ja sen pinta-ala on 1623 hehtaaria.
Puiston nimessä mainitut seitsemän järveä ovat Büyükgöl, Deringöl, Seringöl, Nazlıgöl, Sazlıgöl, Incegöl ja Küçükgöl.
Puisto on suosittu ulkoilualue, joka tunnetaan kauniista maisemistaan, etenkin metsän reunustamista järvistä ja lammista. Siellä elää kauriita, villisikoja, kettuja ja oravia. Vuodesta 1969 järviin on myös istutettu kirjolohia, joiden kalastmainen on suosittu harrastus.
Beyşehirjärven kansallispuisto

Beyşehirjärven kansallispuisto (turk. Beyşehir Gölü Millî Parkı) on luonnonsuojelualue Turkissa, Konyan maakunnassa. Kansallispuisto on perustettu vuonna 1993, ja sen pinta-ala on 86 855 hehtaaria.
Puiston alueella elää lukuisia kotoperäisiä kasvi- ja eläinlajeja. Järvessä on 33 pientä saarta, ja sitä ympäröi laaja kosteikkoalue.
Hey There Delilah

| ”Hey There Delilah” Plain White T’s |
| --- | --- | --- |

Singlen tiedot
 Albumilta: All That We Needed ja Every Second Counts
 B-puoli: ”Easy Way Out”
 Äänitetty : Toukokuu 2004
 Julkaistu: 9. toukokuuta 2006 (US) 30. elokuuta 2007 (WW)
 Formaatti: CD, digitaalinen lataus
 Tekijä(t): Tom Higgenson
 Tuottaja(t): Ariel Rechtshaid
 Tyylilaji: akustinen rock, indie pop, emo
 Kesto: 03.52
 Levy-yhtiö: Hollywood, Fearless
Plain White T’s muut singlet
| ”Take Me Away” 2005 | ”Hey There Delilah” 2006 | ”Hate (I Really Don’t Like You)” 2006 |
Hey There Delilah on yhdysvaltalaisen pop-punkyhtye Plain White T’sin kappale. Se julkaistiin heidän kolmannen, All That We Needed -studioalbuminsa kolmantena singlenä toukokuussa 2006. Kappletta soitettiin runsaasti radiossa seuraavan vuoden aikana ja se saavutti jopa Billboard Hot 100 -listan ensimmäisen sijan heinäkuussa 2007. Vuoteen 2011 mennessä singleä oli myyty Yhdysvalloissa 4 476 000 kopiota.
Käännös suomeksi
Bromo-Dragonfly

| Bromo-DragonFLY |
| --- | --- |

Tunnisteet
IUPAC-nimi:  1-(4-bromofuro[2,3-f][1]bentsofuraani-8-yyli)propan-2-amiini
CAS-numero:  219986-94-4
PubChem CID:  9839057
SMILES:  C(C(C)N)C1=C2C(=C(Br) C3=C1OC=C3)OC=C2
Ominaisuudet
Molekyylikaava:  C13H12BrNO2
Moolimassa:  294,14 g/mol
Ulkomuoto:  vaaleankellertävää jauhetta
  
Bromo-DragonFLY (myös 3C-Bromo-Dragonfly ja DOB-Dragonfly) on synteettinen psykedeeli. Aineen syntetisoi Matthew A. Parker vuonna 1998 David E. Nicholsin laboratoriossa. Rakenteellisesti Bromo-Dragonfly muistuttaa hyvin paljon DOB:a, joka on 2C-B-nimisen fenetyyliamiinin voimakkaampi amfetamiinijohdannainen.
Farmakologia

Bromo-DragonFLY on epäselektiivinen  5-HT2-serotoniinireseptorin agonisti. Affiniteetti on seuraavanlainen: 5-HT2C (0.02 ± 0.01 Ki (nM)) > 5-HT2A (0.04 ± 0.01 Ki (nM)) > 5-HT2B (0.19 ± 0.10 Ki (nM)). Yhdisteen R-enantiomeerit ovat hallusinogeenisilta vaikutuksiltaan hieman voimakkaampia.
Päihdekäyttö

Päihdekäytössä raseemisen enantiomeerin normaali annos oraalisesti on 200–800 µg. Vaikutusaika on vähintään 24 tuntia riippuen otetun annoksen koosta ja voi kestää jopa kolme vuorokautta, mikä on todella pitkä aika verrattuna muihin samantyyppisiin hallusinogeeneihin.
Bromo-Dragonfly aiheuttaa aistiharhoja, kuten kuvien ja pintojen näkemistä erilaisena, jonkin asteista egokuolemaa ja valoilmiöitä. Vaikutukset muistuttavat LSD:tä, minkä korvikkeena Bromo-Dragonflyta yleensä myydään LSD:n huonon saatavuuden vuoksi. Kuten monet serotoniiniagonisteina vaikuttavat huumausaineet, Bromo-Dragonfly saa pupillit laajentumaan huomattavan suuriksi. Aine reagoi myös vahvasti muiden huumausaineiden kanssa vaikutuksien täydentäessä toisiaan. Yhdessä käytettynä esimerksiksi kannabiksen kanssa vaikutukset muistuttavat LSD:tä. Yleisiä sivuvaikutuksia ovat ruokahaluttomuus, lyhytaikaiset muistihäiriöt, sekavuus, sydämen tykytykset, lihasjäykkyys, hikoilu ja paleleminen.
Bromo-dragonfly on 300 kertaa meskaliinia vahvempi hallusinogeeni, ja 1/5 LSD:n vahvuudesta.selvennä Bromo-DragonFLY:n käytöstä on aiheutunut ainakin viisi kuolemantapausta Norjassa, Ruotsissa, Tanskassa, Suomessa ja Yhdysvalloissa. Lisäksi aineesta aiheutuneet ei-fataalit yliannostukset vaikuttaisivat olevan yleisiä, johtuen pienestä aktiivisesta annoksesta ja pitkästä vaikutusten alkamisajasta.lähde?
Laki

Bromo-Dragonfly on laillinen useimmissa maissa,lähde? poikkeuksena Tanska, Ruotsi ja Suomi, joissa se luokitellaan huumausaineeksi sekä Yhdysvallat jossa se saatetaan luokitella huumausaineen johdannaiseksi. Bromo-DragonFLY on Suomessa kriminalisoitu, ja se luokitellaan huumausaineeksi.
Aiheesta muualla

isomerdesign.com (englanniksi)
Fenetyyliamiinit eli fenyylietyyliamiinit
| --- | --- |
Amfetamiinit: 3C-E | 4-FMP | 4-MTA | Alfametyylidopamiini  | Amfetamiini  | Bentsfetamiini  | Bromo-DragonFLY | Deksamfetamiini | Dimetoksiamfetamiini | DOB | DOC | DOI | DOM | Efedriini | Fenfluramiini | Katiini | Levoamfetamiini | Levometamfetamiini | Lisdeksamfetamiini | MBDB | MDA | MDE | MDMA | Metamfetamiini | PMA | Pseudoefedriini | Tranyylisypromiini
Katekoliamiinit: Adrenaliini |  Dopamiini | Metyylidopa | Noradrenaliini
Katinonit: 4-bromimetkatinoni | Bupropioni | Katinoni | Mefedroni | Metkatinoni | Dimetyylikatinoni
Muut: 2C-B |  2C-B-FLY | 2CBFly-NBOMe | 2C-C | 2C-D | 2C-E | 2C-F | 2C-I | 2C-N | 2C-SE | 2C-T | 2C-T-2 | 2C-T-4 | 2C-T-7 | 2C-T-8 | 2C-T-21 | 2C-TFM | 25C-NBOMe | 25I-NB34MD | 25I-NBF | 25I-NBMD | 25I-NBOMe | 25P-NBOMe | 25TFM-NBOMe | Allyylieskaliini | Eskaliini | Fenformiini | Fentermiini |  HOT-7 | Meskaliini |  Metyylifenidaatti | Synefriini | Trifluorimeskaliini | Tyramiini
Marğob

Pamirin kartta.
Marğob (tadžikiksi Марғоб, vuoteen 2023 saakka Muzqūl, Музқӯл) on vuoristo Pamirin itäosassa Tadžikistanissa. Sen pituus on 110 kilometriä ja korkein kohta Pešdodijon (entinen Afsaroni šuravī) 6 233 metriä.
Murğobjoen pohjoispuolella sijaitseva vuorijono on muodostunut etupäässä liuske-, kalkki- ja hiekkakivestä. Sen huipuilla on jäätiköitä. Rinteet ovat jyrkät ja kiviset. Vuorten juurilla on aavikkokasvillisuutta.
Magnus Carlsen

| Magnus Carlsen |
| --- | --- |
 Magnus Carlsen vuonna 2019.
Henkilötiedot
Koko nimi:  Sven Magnus Øen Carlsen
Syntynyt: 30. marraskuuta 1990 (ikä 34)
Kansalaisuus:   Norja
Shakinpelaaja
Titteli:  suurmestari
Maailmanmestari:  2013–2023
Elo-luku:  2 829 (marraskuussa 2023) FIDE:n listan sijoitus 1.
Korkein Elo:  2 882 (toukokuussa 2014)
Aiheesta muualla
magnuscarlsen.com
Sven Magnus Øen Carlsen (s. 30. marraskuuta 1990) on norjalainen shakin suurmestari, joka oli maailmanmestari vuosina 2013–2023. Luovuttuaan mestaruudesta Carlsen on edelleen sijoitettu maailman ykköseksi. Hänen korkein vahvuuslukunsa on 2 882, joka on myös korkein shakin historiassa.
Vain 13-vuotiaana suurmestariksi nousseesta Carlsenista tuli 22-vuotiaana kuudestoista kiistaton shakin maailmanmestari, kun hän kukisti maailmanmestaruusottelussa 2013 hallitsevan mestarin Viswanathan Anandin. Vuonna 2014 Carlsen voitti myös nopean shakin ja pikashakin maailmanmestaruudet, jotka hän on sen jälkeen voittanut useasti uudelleen.
Puolustettuaan maailmanmestaruutta menestyksellisesti yhdeksän vuoden ajan otteluissa Anandia, Sergei Karjakinia, Fabiano Caruanaa ja Jan Nepomnjaštšia vastaan, Carlsen ilmoitti heinäkuussa 2022 luopuvansa mestaruudesta. Hänen seuraajansa maailmanmestarina on kiinalainen Ding Liren.